من بعد مدة د الطريق حط الشيفور عذراء قدام الشركة و مشا..شافت يمينها و يسارها بانت ليها الطونوبيل د الشركة الخاصة ب بنان مشات عندو ديريكت و ركبات..عطاتو العنوان و وصلها حتال الشارع و دخلات مع واحد الزنقة حتى ضربات الدورة لدارهوم و هنا جبدات التيلي و ڨيبات على رفيف لي هبطات تتسلت دايرة راسها بغات تشرب حتى حلات ليها الباب...دخلات عذراء بالزربة و تخبات فالكوزينة حتى حييدات الكسوة و الصباط خشاتهوم فالصاك لي غيتفرقع بتخربيقها و طلعو هي و رفيف تيدافعو فالدروج قاطعين الحس حتى سدو عليهوم فبيتهوم بشوية...